Kate Beckinsale

Si **Kathrin Romany Beckinsale** ay ipinanganak noong 26 Hulyo 1973. Sya ay isang artistang Ingles. Si Beckinsale ay sumikat sa mga pelikulang aksyon, romansa, at drama. Ginawa niya ang kanyang unang palabas sa pelikulang  *Much Ado About Nothing* ni Kenneth Branagh noong 1993 habang sya ay isang estudyante sa Unibersidad ng Oxford. Nagkamit siya ng katanyagan dahil sa mga sumusunod na pelikula tulad ng *Prince of Jutland* noong 1994, *Cold Comfort Farm* noong 1995, *Emma* noong 1996, at *The Golden Bowl* noong 2000. Naging isang hamon sa kanyang sarili ang pagganap  sa mga pelikula tulad ng *The Last Days of Disco* noong 1998, *Brokedown Palace* noong 1999, *Pearl Harbor* noong 2001, *Serendipity* noong 2001, *Tiptoes* noong 2003, *The Aviator* noong 2004 at *Click* noong 2006.

Mula nang gumanap sya bilang Selene sa mga serye ng pelikulang *Underworld* noong 2003 hanggang 2016, naging tanyag na si Beckinsale sa kanyang mga pangganap sa mga aksyong pelikula, kabilang ang *Van Helsing*  noong 2004, *Whiteout* noong 2009, *Contraband* noong 2012, *Total Recall* noong 2012, at *Jolt* noong 2021. Nakamit din niya ang tagumpay sa kanyang pagganap sa mga pelikulang *Snow Angels* noong 2007, *Nothing but the Truth* noong 2008, ''Everybody's Fine* noong 2009, *Love &amp;amp; Friendship* noong 2016, at *The Only Living Boy in New York*  noong 2017. Gumanap din siya sa mga serye sa telebisyon na *The Widow* noong 2019 at serye ng Paramount+ *na Guilty Party* noong 2021, at kalaunan ay nagsilbi rin siyang executive producer nito.

## Buhay at Edukasyon 
Si Kathrin Romany Beckinsale ay isinilang noong 26 ng Hulyo 1973 sa distrito ng Chiswick sa London, Sya ay nag-iisang anak ng mga aktor na sina Richard Beckinsale at Judy Loe. Siya ay may kapatid na babae sa naunang kasal ng kanyang ama, isang aktres din na nagngangalang Samantha Beckinsale. Ang kanyang mga magulang ay hindi kasal hanggang taong 1977, Bago pa lamang magsisimula si Beckinsale sa nursery school, nang siya ay gumawa sa kanyang unang palabas sa telebisyon sa edad na apat, sa isang episode ng *This Is Your Life* at inihahandog nya ito para sa kanyang ama. Noong siya ay limang taong gulang na, biglaang namatay ang kanyang ama dahil sa atake sa puso sa edad na 31, siya ay lubhang na-trauma sa pagkawala nito at "nagsimulang umasa sa mga masasamang bagay na maaring mangyayari." Siya ay nagkaroon ng  malapit na relasyon sa kanyang pangalawang ama, Siya ay tumulong sa pagbebenta ng diaryo *na The News Line*, isang Trotskyist na pahayagan, kahit isang bata lamang, sinabi na ang telepono ng kanilang bahay ay na-tap kasunod ng pagka-blacklist ni Battersby sa BBC. Dalawang beses siyang nagwagi ng WH Smith Young Writers Award para sa mga kategorya ng piksyon at tula  Inilarawan niya ang kanyang sarili bilang isang "late bloomer" dahil ayon sa kanya "lahat ng kaibigan ko ay nakikipaghalikan na sa mga lalaki at umiinom ng cider sa harap ko". Talagang nakakapanlulumo na hindi kami gumagawa ng mga campfire at lahat ay gumagawa na ng mga bagay na ganoon."  Nagkaroon siya ng nervous breakdown at nagkaroon ng anorexia sa edad na labinlima, at sumailalim sya sa Freudian psychoanalysis sa loob ng apat na taon. Naging kaibigan niya ang anak ni Roy Kinnear na si Kirsty. Siya ay kabilang sa Oxford University Dramatic Society, kapansin-pansin doon na sya ay sumailalim sa direksyon ng kapwa mag-aaral na si Tom Hooper sa isang produksyon ng *A View from the Bridge'' sa Oxford Playhouse. Bilang isang mag-aaral ng Modern Languages, kailangan niyang gumugol ng kanyang ikatlong taon sa ibang bansa, at nag-aral sa Paris. Kinailangan nyang tumigil sa pag-aaral upang magkaroon ng pokus at oras sa kanyang karera bilang artista: "Dumating na sa punto na hindi na ako masaya sa alinmang bagay dahil pareho silang nakaka- pressure."

## Karera 
### 1991–1997: Mga unang tungkulin sa pag-arte 
Nagpasya si Beckinsale sa murang edad na gusto niyang maging isang artista: "Lumaki ako sa pelikula. Ang aking pamilya ay nasa ganitong negosyo. Mabilis kong napagtanto na ang aking mga magulang ay tila mas masaya sa kanilang trabaho kaysa sa mga magulang ng aking mga kaibigan." Naging inspirasyon nya ang mga pagtatanghal ni Jeanne Moreau.  Ginawa niya ang kanyang unana paglabas sa telebisyon noong 1991 na may maliit na bahagi lamang sa isang ITV adaptasyon ng PD James ' *Devices and Desires*. Noong 1992, nag-bida siya kasama si Christopher Eccleston sa ''Rachel's Dream*, isang 30-minutong maikling ere sa Channel 4, at noong 1993, lumabas siya sa ITV ,isang serye na pang detektib na may pamagat na, *Anna Lee*, at pinagbibidahan ni Imogen Stubbs.

Noong 1993, nakuha ni Beckinsale ang papel na Hero sa malaking eskren at adaptasyon ni Kenneth Branagh ng *Much Ado About Nothing*. Kinunan ito sa Tuscany, Italy, sa panahon ng summer holiday nila sa Oxford University. Dumalo siya sa premyer ng Cannes Film Festival ng pelikula at naalala niya ito bilang isang napakalaking karanasan. "Wala man lang nagsabi sa akin na pwede akong magdala ng kaibigan!"  "Nakasuot ako ng sapatos na bota ni Doc Martens, at sa palagay ko ay inilagay ko ang bulaklak mula sa tray ng almusal sa aking buhok." Si Peter Travers ng *Rolling Stone* ay nanalo sa pamamagitan ng kanyang "kaibig-ibig" na pagganap habang si Vincent Canby ng *The New York Times* ay nabanggit na siya at si Robert Sean Leonard ay "bagay sa isat-isa at kumikilos nang tama at may katapatan, bagaman sila ay madalas na tila manhid sa pagtataka nang marinig ang masalimuot na lokusyon na kanilang sinasalita." Ang pelikula ay nakakuha ng higit sa $22&nbsp;milyon sa takilya. Gumawa pa siya ng tatlong iba pang mga pelikula habang nasa unibersidad. Noong 1994, lumabas siya bilang love interest ni Christian Bale sa *Prince of Jutland'', isang pelikulang batay sa Danish na alamat na nagbigay inspirasyon sa Shakespeare's *Hamlet*, at nagbida din sa misteryo ng pagpatay sa pelikulang  *Uncovered*. Noong 1995, habang nag-aaral sa Paris, ginawa niya ang pelikulang  *Marie-Louise ou la Permission na nasa* wikang Pranses.

Di-nagtagal pagkatapos umalis sa Oxford University noong 1995, gumanap si Beckinsale sa *Cold Comfort Farm*, bilang Flora Poste, isang ulila na kabilang sa mayamang pamilya noong 1930s na ipinadala upang manirahan kasama ang malalayong kamag-anak sa kanayunan ng England. Ang pelikula ay direksyon ni John Schlesinger at isang adaptasyon ng nobela ni Stella Gibbons, itinampok dito sina Joanna Lumley, Eileen Atkins, Ian McKellen, Rufus Sewell at Stephen Fry. Si Beckinsale ay itinuring na masyadong bata para sa pelikula, ngunit na tanggap din kalaunan matapos siyang magpadala ng isang sulat pagsusumamo sa direktor. Dahil dito Si Emanuel Levy ng *Variety* ay naalala ang "ang lakas ng isang batang si Glenda Jackson at ang kagandahan ng isang batang Julie Christie." Inuri ni Kevin Thomas ng *Los Angeles Times* ang aktres bilang "isa sa mga walang kahirap-hirap, bihasa at napakagandang Briton na nagbibigay liwanag sa entablado" Nadama ni Janet Maslin ng *The New York Times* na ginampanan niya ang kanyang papel na "may perpektong tiwala sa sarili." Ang pelikula ay kumita ng higit sa $5&nbsp;milyon sa takilya ng Estados Unidos.  Gayundin noong 1995, lumabas siya sa *Haunted*, isang kwentong multo kung saan naramdaman ni Derek Elley ng *Variety* na "hawak niya ang screen ng pelikula, nang may maayos na personalidad at maayos na pananalita." Nakita din noong 1995 ang unang propesyonal na pagpapakita ni Beckinsale sa entablado bilang Nina sa *The Seagull* at Theater Royal, na Bath. Siya at ang kapwa artista na si Michael Sheen ay sinasabing naging malapit sa isat-isa pagkatapos magkasama at makilala ito sa kanilang pag-eensayo sa nasabing gawain o play. Sinabi niya sa kalaunan: "Nakaramdam ako ng intimidasyon. Ito ang aking kauna-unahang dula at ang aking ina ay inalis ang mga pagsusuri ukol kanya sa mga nakaraang produksyon. Tapos bigla siyang pumasok ... Ito ay halos tulad ng, 'Diyos ko, tapos na ako. Ayun, tapos.'... Siya ang pinaka-magaling na tao na nakilala ko." Nadama ni Irving Wardle ng *The Independent*, kasama ang palabas na volcanic Kostya ni Michael Sheen at ang palabas ni Kate Beckinsale na Nina, ay talagang tumabo sa takilya." Noong unang bahagi ng 1996, muli syang nag-bida sa dalawang karagdagang dula na may mga pamagat na; *Sweetheart* sa Royal Court Theater at *ang Clocks and Whistles* sa Bush Theater.

Sumunod na gumanap si Beckinsale sa isang adaptasyon ng ITV na *Emma* ni Jane Austen, Gumanap sya bilang Emma sa Mr Knightley ni Mark Strong at Harriet Smith ni Samantha Morton. "Hindi mo dapat basta gusto lng si Emma," sabi ni Beckinsale tungkol sa kanyang karakter. "Mahal mo siya dapat, ngunit sa paraan na ang pamilya ng isang batang babae ay maaaring magalit sa kanyang mapangahas na pag-uugali sa kabila nito mahal pa rin siya." Inilarawan ni Jonathan Brown ng *The Independent* ang interpretasyon ni Beckinsale bilang "ang pinakamatagal at modernong pagganap" bilang Emma. Noong 1997, gumanap si Beckinsale sa tapat ni Stuart Townsend sa komedya na *Shooting Fish*, isa sa pinakamatagumpay na komersyal na pelikulang British noong taong iyon. "Kakalabas pa lang ng wisdom teeth ko," paggunita ni Beckinsale sa paunang audition. "Uminom  ako ng napakalakas na gamot na pangpawala ng sakit, kaya hindi ito karaniwang pagpupulong." Sinulat ni Elley ang "isang hindi kapani-paniwalang ngunit kalmado na pagganap" habang nadama ni Thomas na siya ay "nagningning bilang isang aristokrata na humaharap sa sakuna nang may malaking kagalakan at tiwala sa sarili." Isinalaysay niya *ang Emma* ni Austen para sa Hodder; Stoughton AudioBooks at *The Proposal* ni Diana Hendry para sa BBC Radio 4. Noong 1997 din, gumanap sya bilang Juliet sa pelikulang Romeo ni Michael Sheen, isa itong AudioBook sa produksyon ng *Romeo at Juliet*, sa ilalim ng direksyon ni Sheen.

Bago sya tuluyang lumipat Estados Unidos, gumanap siya bilang si Alice sa *Alice through the Looking-Glass* ng Channel 4, na inilabas noong Hulyo 1998.

### 1998–2002: Ang paglipat sa Hollywood 
Sa puntong ito ng kanyang karera, nagsimula siyang maghanap ng trabaho sa Estados Unidos, isang bagay na sinabi niya ay hindi "isang mulat na desisyon... Ang aking kasintahan ay nasa isang dula sa Broadway kaya iyon ang dahilan kung bakit kami napadpad sa New York, at nagkataon na ang aking mga audisyon ay para sa mga pelikulang Amerikano." Nag-bida siya kasama ni Chloë Sevigny noong *The Last Days of Disco* noong 1998. Nakatuon ang pelikulang Whit Stillman sa isang grupo ng mga nagtapos sa  Ivy League at Hampshire College na nakikisalamuha sa eksena sa mga disko ng Manhattan noong unang bahagi ng 1980s. Ang Amerikaong aksent ni Beckinsale ay malawak na pinuri. Nadama ni Kenneth Turan ng *Los Angeles Times* ang kanyang papel bilang ang bossy na si Charlotte ay "nagampanan ng maganda." Si Todd McCarthy ng *Variety* ay hindi naman nabighani sa kabuoang pelikula ngunit binanggit na "ang pagganap ni Beckinsale sa serye ng black dresses ay tunay na nakakainis at nakakagalit kahit hndi naman talaga sya ganoon sa totoong buhay." Ang kanyang pagganap dito ay naging dahilan upang manalo sya ng London Critics' Circle Film Award. Ang pelikula ay kumita ng $3&nbsp;milyon sa buong mundo.

Noong 1999, gumanap si Beckinsale kasama si Claire Danes sa *Brokedown Palace*, isang drama tungkol sa dalawang kabataang Amerikano na napilitang harapin ang sistema ng hustisya ng Thailand kasabay ng kanilang paglalakbay sa ibang bansa matapos ang kanilang pagtatapos sa eskwela. Isang 26-anyos na Beckinsale ang gumanap bilang isang batang babae. Inaasahan ni Danes na maging kaibigan si Beckinsale habang ginagawa ang pelikula ngunit nadiskubre nyang ito "komplikado" at "mahirap pakisamahan." Sinabi ni McCarthy na ang mga artistang ito ay "kumpirmadong magagaling at pinatunayang epektibo at pinaka-karapat-dapat na panoorin," Napatunayan na si Beckinsale ay "napaka-epektibo sa pagganap sa magkakaibang mga katangian ng karakter at emosyon." "Si Danes at Beckinsale ay napakahusay na mga batang aktres," sabi ni Thomas, ngunit "sa kasamaang-palad, ang napakagandang konteksto ng eskrip ay natalo ang kanilang malaking pagsisikap sa bawat pagkakataon." Nadama ni Stephen Holden ng *The New York Times* na ang karakter ni Beckinsale ay "hindi nabigyan pokus." Ang pelikula ay isang kabiguan sa takilya.

Ang *Golden Bowl* noong 2000 ay minarkahan ang unang papel ni Beckinsale pagkatapos ng kapanganakan ng kanyang anak na babae. Ang produksyon ng Merchant/Ivory ay batay sa nobela ni Henry James at pinagbidahan din nina Uma Thurman at Jeremy Northam. Ang ka partner ni Beckinsale, na si Michael Sheen, ay sinaktan si Northam sa set ng pelikula pagkatapos niyang sundan si Beckinsale sa kanyang trailer upang pagalitan siya dahil sa pagkalimot sa isang linya. Sinabi ni Holden na "ang pinaka-kasiya-siya sa apat na lead na pagtatanghal ay kabilang sa mga miyembro ng cast ng British, si Ms.&nbsp;Beckinsale at Mr.&nbsp;Northam, na mas mahusay kaysa sa kanilang mga katapat na Amerikano sa mga layer ng emosyonal na pagtatago," ang bawat pagganap ni Beckinsale ay "eksaktong nagrerehistro." Nadama ni Thomas na dadalhin siya ng kanyang pagganap sa "bagong antas ng karera." Andrew Sarris ng *The New York Observer* ay iginiit na "malapit na niyang makuha ang kadakilaan ni Maggie, sa kabila ng malinaw na katotohanang walang pelikula ang makakapagbigay ng eleganteng kasaganaan ng prosa ni James." Ang pelikula ay nakakuha ng higit sa $5&nbsp;milyon sa buong mundo.

Sumikat si Beckinsale noong 2001 sa kanyang pagganap sa pelikula patungkol sa digmaan *na Pearl Harbor*, bilang isang nars na nabighani sa dalawang piloto (ginampanan nina Ben Affleck at Josh Hartnett). Naakit siya sa proyekto sa pamamagitan ng script: "Ito ay napakabihirang sa mga araw na ito na magbasa ng isang eskrip na may mga makalumang tema. Hindi moral, ngunit mga halaga ng pelikula. Ito ay isang malaki at nakamamanghang epiko...Hindi ka na  magkaroon ng pagkakataon na gawin iyon." Ang direktor na si Michael Bay sa una ay may mga pagdududa tungkol sa pag-ganap ng aktres: "Hindi ako sigurado sa kanya noong una...nakasuot siya ng itim na leather na pantalon sa kanyang screen test at naisip ko na siya ay medyo makulit...madaling isipin na slut ang babaeng ito." Sa kalaunan ay nagpasya siyang kunin siya dahil hindi siya "masyadong kagandahan". Naiistorbo ang mga babae kapag nakikita nilang napakaganda ng isang tao." Hiniling niya sa kanya na magbawas ng timbang sa habang ginagawa nila ang pelikula. Sa isang panayam noong 2004, binanggit ng aktres na ang kanyang mga komento ay "nakakainis" at sinabing nagsuot siya ng pantalong leather dahil "panahon ng tag yelo. Ang mga pangyayaring ito ay hindi ko inaasahan at wala sa plano." Nadama niya ang pasasalamat na hindi niya kinailangan ang gayong mga pagpuna sa murang edad: "Kung nakapunta ako sa isang set ng pelikula sa [mas bata] edad at may nagsabi, 'Medyo nakakatawa ka, maaari ka bang mag-papayat?' – Baka tumalon na ako sa isang gusali. Wala lang akong kumpiyansa na ilagay iyon sa pananaw noong panahong iyon."

Nakatanggap *ang Pearl Harbor* ng mga negatibong pagsusuri. Pinuri ni Owen Gleiberman ng *Entertainment Weekly* "ang kanyang mga mata (kung paano sya tumingin o tumitig, ang mapupulang labi ni Kate Beckinsale, ay isang bibihirang aktres na ang katalinuhan at ito ay nagbibigay sa kanya ng kakaibang kagandahan; para siyang si Parker Posey na walang kabalintunaan." Nabanggit ni A. O. Scott ng *The New York Times* na sina "Mr.&nbsp;Affleck at Ms.Beckinsale ay&nbsp;ginawa ang lahat ng kanilang makakaya sa pabibitiw ng kanilang mga linya, upang mas kuminang bilang mga tunay na bida sa pelikula." Gayunpaman, nadama ni Mike Clark ng *USA Today* na ang "karaniwang nakakaakit na si Kate Beckinsale" ay "hindi inaasahang lalagyan ng makapal na kolorete sa mukha - tulad ng kanyang mga kasamahan sa ospital - sapagkat kahit na ang mga artista noong panahon ay hindi naman gumagamit ng ganoon." Ang pelikula ay isang komersyal na tagumpay, na kumita ng $449&nbsp;milyon sa buong mundo.

Ang pangalawang pelikula ni Beckinsale noong 2001 ay nasa romantikong komedya na *Serendipity*, bilang love interest ni John Cusack. Direkta itong kinunan pagkatapos ng *Pearl Harbor* at napagtanto ni Beckinsale na "Ito'y totoong kaluwagan na bumalik sa paggawa ng isang bagay na bahagyang mas pamilyar sa kanya." Nadama ni Claudia Puig ng *USA Today* na "Ang mga talento at potensyal ni Beckinsale ay hindi pa naging epektibo sa anumang iba pang pelikula mula noong *Cold Comfort Farm*." Nakita ni McCarthy si Beckinsale bilang isa sa "masigla at kaakit-akit" na aktres. habang inilarawan siya ni Elvis Mitchell ng *The New York Times* bilang "maliwanag at determinado." Sa isang hindi komplimentaryong pagsusuri ng pelikula, inilarawan siya ni Roger Ebert bilang "isang magaling na artista, ngunit hindi sapat upang gampanan ito." Ang pelikula ay nakakuha ng higit sa $77&nbsp;milyon sa pandaigdigang takilya.

## Mga sanggunian 
Kategorya:Ipinanganak noong 1973
Kategorya:Nabubuhay na mga tao